

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**Proiect**

**(nu produce efecte juridice) \***

**VICEPRIMAR,**

**Dr. Makkai Grigore**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind modificarea Hotărârii Consiliului Local Municipal Târgu Mureş nr. 138 din 30 mai 2018**

***Consiliul local municipal Târgu Mureş, întrunit în şedinţă ordinară de lucru,***

Văzând expunerea de motive nr. …… din ……2019 iniţiată de Direcţia juridică, contencios administrativ şi administraţie publică locală,

Având în vedere adresa Instituţiei Prefectului – Judeţul Mureş nr. 15671/SVI/14.03.2019, pct. IV ,

În conformitate cu prevederile art. 45 alin.1, art. 115 alin. 1 lit.b) din Legea nr. 215/2001 privind administraţia publică locală, republicată,

**H o t ă r ă ş t e** :

**Art. 1** Se modifică Hotărârea Consiliului Local Municipal Târgu Mureş nr. 138 din 30 mai 2019 în sensul eliminării din preambulul acesteia a temeiului juridic, respectiv dispoziţiile art. 76 alin.4 din Legea nr. 215/2001 a administraţiei publice locale, republicată, cu modificările şi completările ulterioare.

**Art. 2** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Compartimentul Arhitect-Şef, Direcţia Economică şi Administraţia Domeniului Public.

**Art. 3.** În conformitate cu prevederile art. 19, alin. 1, lit. e, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**p. Secretarul Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA JURIDICĂ, CONTECIOS ADMINISTRATIV**

**ŞI ADMINISTRAŢIE PUBLICĂ LOCALĂ VICEPRIMAR,**

**Dr. Makkai Grigore**

**Nr. \_\_\_\_ din \_\_\_\_\_\_\_\_\_\_ 2019**

**E X P U N E R E D E M O T I V E**

**privind modificarea Hotărârii Consiliului Local Municipal Târgu Mureş nr. 138 din 30 mai 2018**

Prin adresa Instituţiei Prefectului – judeţul Mureş nr. 15671/SVI/14.03.2019, pct. IV, înregistrată la instituţia noastră sub nr. 17758 din 15.03.2019 se comunică faptul că prin Hotărârea nr. 321/25 octombrie 2018 privind modificarea Hotărârii de Consiliu Local nr. 138/30.05.2018 referitoare la schimbarea denumirii străzii ,,30 Decembrie,, în strada ,,regele Mihai,, nu s-au respectat întru totul solicitările de eliminare din preambulul hotărârii a dispoziţiilor art. 76 alin.4 din Legea nr. 215/2001 a administraţiei publice locale, republicată, cu modificările şi completările ulterioare.

În acest sens, prin adresa mai sus menţionată se revine şi se suţine în continuare că în mod nelegal s-a indicat ca temei legal al hotărârii şi dispoziţiile art. 76 alin. 4 din Legea nr. 215/2001 a administraţiei publice locale, republicată, cu modificările şi completările ulterioare.

Se indică apoi conţinutul prevederilor de lege, respectiv art. 76 alin. 4 din Legea nr. 215/2001 a administraţiei publice locale, republicată, cu modificările şi completările ulterioare, art. 10 din HG nr. 1206/2001 şi se face referire la Sentinţa civilă nr. 762/23.07.2018 prin care a fost admisă acţiunea formulată de Prefectul Judeţului Mureş şi a anulat Hotărârea Consiliului Local Tg. Mureş nr. 272/26.10.2017.

Pentru aceste motive s-a solicitat modificarea în prima şedinţă ordinară a Consiliului local a Hotărârii nr. 138/30.05.2018 privind schimbarea denumirii străzii ,,30 Decembrie ,, în strada ,,regele Mihai,, respectiv eliminarea din temeiul juridic a dispoziţiilor art. 76 alin.4 din Legea nr. 215/2001 republicată, cu modificările şi completările ulterioare, în caz contrar urmând a fi promovată acţiune în contencios administrativ.

Faţă de cele arătate propunem modificarea Hotărârii nr. 138/30.05.2018 în sensul eliminării art. 76 alin. 4 din Legea nr. 215/2001 republicată, cu modificările şi completările ulterioare.

**Director executiv,**

**Buculei Dianora Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**